Document ID: 31996D0340

KOMISSION PÄÄTÖS,
tehty 10 päivänä toukokuuta 1996,
eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, annetun neuvoston direktiivin 92/118/ETY liitteen II muuttamisesta (ETA:n kannalta merkityksellinen teksti) (96/340/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY (1), sellaisena kuin se on viimeksi muutettuna komission päätöksellä 96/103/EY (2), ja erityisesti sen 15 artiklan toisen alakohdan sekä sen liitteessä II olevan 2 luvun,
sekä katsoo, että
olisi täsmennettävä etanoiden ja sammakonreisien osalta sovellettavat kansanterveyttä koskevat erityisvaatimukset, jotta näistä tuotteista ei aiheutuisi vaaraa ihmisravintona,
terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetussa neuvoston direktiivissä 91/493/ETY (3) säädettyjä tiettyjä terveyttä koskevia vaatimuksia sovelletaan etanoiden ja sammakonreisien kauppaan,
neuvoston direktiivin 91/493/ETY soveltamista koskevista yksityiskohtaisista säännöistä kalastustuotteiden sisäisten terveystarkastusten osalta 20 päivänä toukokuuta 1994 annetussa komission päätöksessä 94/356/EY (4) määrättyjä sääntöjä sovelletaan direktiivin 92/118/ETY 4 artiklan 2 kohdassa tarkoitettujen etanoita ja sammakonreisiä tuottavien laitosten suorittamissa sisäisissä tarkastuksissa,
valmistettuja etanoita on pidettävä valmisaterioina, ja niihin on sovellettava terveyttä koskevista kysymyksistä lihavalmisteiden ja tiettyjen muiden eläinperäisten tuotteiden tuotannossa ja markkinoille saattamisessa 21 päivänä joulukuuta 1976 annetun neuvoston direktiivin 77/99/ETY (5), sellaisena kuin se on viimeksi muutettuna direktiivillä 95/68/EY (6), liitteessä B olevassa IX luvussa esitettyjä asiaa koskevia määräyksiä,
vastaavanlaisia vaatimuksia on sovellettava kolmansista maista tuotaviin etanoihin ja sammakonreisiin; erityisesti olisi vahvistettava direktiivin 92/118/ETY 10 artiklan 2 kohdan c alakohdassa säädettyjen terveystodistusten mallit, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Poistetaan direktiivin 92/118/ETY liitteessä II olevan 2 luvun kolmannesta luetelmakohdasta sanat "etanoiden ja sammakonreisien".
2 artikla
Lisätään tämän päätöksen liitteessä oleva 3 luku direktiivin 92/118/ETY liitteeseen II.
3 artikla
Tämä päätös tulee voimaan 1 päivänä tammikuuta 1997.
4 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä toukokuuta 1996.

Labels: 0
3
17
6